7 лістапада 1942 года ў нашай вёсцы партызаны правялі мітынг у гонар свята Кастрычніка. А 18 лістапада якраз выпаў першы снег, з боку вёскі Малыя Сялюцічы пачалася моцная стральба. Стралялі чэхі. З боку вёскі Капцэвічы, з двух бакоў ішлі немцы і паліцаі. Чэхі спецыяльна адкрылі страляніну, каб людзі, пачуўшы небяспеку, уцяклі ў лес. У гэты момант прыбег хтосьці і крыкнуў: “Людзі, ратуйцеся!”. Я і яшчэ двое суседскіх дзяцей выгналі з двара худобу і пагналі ў лес.